laion/Wikipedia-Exotic huggingface dataset:
צדוק מלכה

צדוק מלכה (נולד ב-26 באוגוסט 1964) הוא כדורגלן עבר ישראלי, ששיחק בעמדת החלוץ. צדוק היה משחקניה הבולטים של מכבי בחיפה בשנות ה-80. לאחר הקריירה כשחקן פעיל החל לעבוד כעוזר מאמן וכמאמן כדורגל. צדוק מלכה גדל בשכונת עין הים בחיפה. הוא החל לשחק כדורגל במחלקת הנוער של מכבי חיפה ממנה התקדם עד לקבוצה הבוגרת אליה עלה בשנת 1983. בעונת הבכורה הבקיע 7 שערים (שיא בקבוצה לשחקן בית בעונתו הראשונה בקבוצה הבוגרת) וזכה עמה באליפות הראשונה של הקבוצה. שנה לאחר מכן, בעונתו השנייה בקבוצה, זכתה מכבי חיפה באליפות שנייה ברציפות. צדוק כבש מעט שערים אך היה זה שכבש את שער הניצחון במשחק מול מכבי יבנה במחזור ה-28 (1-0 בסיום) והביא את הסיכוי לזכייה באליפות שני מחזורים לסיום הליגה. כמו כן באותה עונה זומן לנבחרת העתודה אך הספיק לשחק משחק אחד מול נבחרת יוון ולאחר שחלה הודח מהסגל. בעונתו השלישית במכבי חיפה הבקיע רק שער אחד במשחק מול מכבי נתניה. לאחר שלא קיבל דקות משחק עבר באמצע העונה למכבי יפו, גם שם הבקיע רק שער אחד. בעונת 1987/88 ביקש לעבור להפועל חיפה אך הנהלת מכבי חיפה הטילה וטו על המעבר. עונה לאחר מכן התמנה אמציה לבקוביץ' כמאמנה של מכבי חיפה ובחר לתת למלכה ניסיון נוסף, באותה עונה שיחק בתפקיד קשר תוקף והוא היה שותף לאליפות השלישית של הקבוצה. ב-1990 עזב את מכבי חיפה ועבר לשחק במכבי חולון לתקופה קצרה עד שהחליט לפרוש בגיל 28. בשנת 1992, לאחר שפרש ממשחק פעיל, החל את קריירת האימון והתמנה למאמן הקבוצה הצעירה של מכבי חיפה (טרום א'), הוא נשאר בתפקידו עשר שנים ותחתיו זכתה הקבוצה בשבע אליפויות וגביע. לאחר מכן, בשנת 2002 אימן את קבוצת הנערים מכבי "יואל" חיפה (נערים א') אשר זכתה בגביע ובאליפות ולא הפסידה אף משחק. בין השחקנים שאימן באותה שנה נמנו ליאור רפאלוב, מור ממן ועדן בן בסט. בשנת 2003 מונה למאמן קבוצת הנוער מכבי "שמואל" חיפה והחליף בתפקיד את רוני לוי. תחת הדרכתו ניצחה קבוצת הנוער של מכבי חיפה את היריבה מכבי תל אביב בתוצאה 8:0. בשנת 2007 מונה לעוזרו של ראובן עטר שאימן את מכבי נתניה באותה שנה. הוא המשיך ללוות את עטר כעוזרו בשנים לאחר מכן. בשנת 2012 כאשר מונה ראובן עטר לאמן את מכבי חיפה הגיע גם מלכה כעוזר מאמן הקבוצה אך עזב לאחר מספר חודשים עם פיטוריו של עטר מהקבוצה. בשנת 2013 מונה לראשונה כמאמן קבוצת בוגרים כאשר החל לאמן את עירוני קריית אתא ששיחקה בליגה א' באותה שנה. בשנת 2014 סיים את תפקידו בקבוצה. בשנת 2017 חזר להיות עוזרו של ראובן עטר כשזה מונה כמאמנה של הקבוצה הפועל עפולה, עוד באותה שנה עבר יחד עם עטר כעוזר מאמן מ.ס. אשדוד ובהמשך השנה עזב את הקבוצה יחד עם עטר שפוטר לאחר שרשרת הפסדים. מלכה אב לשלושה ילדים. צדוק מלכה, באתר Transfermarkt עמוד השחקן באתר הרשמי של מכבי חיפה אשר גולדברג‏, "חבל שלא חשבו על מה שעטר ואני עשינו בנתניה", באתר וואלה, 3 באוגוסט 2023 יצחק הברמן, צדוק מלכה יאמן את הנוער, באתר האתר הרשמי של מכבי חיפה, ‏04/06/2003 יצחק הברמן, צדוק מלכה: לא רציתי שייגמר 0:10, באתר האתר הרשמי של מכבי חיפה, ‏13/09/2003 איסר רביץ, שחקן העבר צדוק מלכה יאמן את עירוני קרית אתא, באתר בלינקר, ‏02/12/2013 מוטי פשכצקי, ‏הוא חוזר: עטר מונה למאמן הפועל עפולה, באתר ערוץ הספורט, 19 בינואר 2017 שגיא הרשקו, ראובן עטר סגר את תנאיו במ.ס אשדוד, באתר כאן דרום, אשדוד, ‏03/08/2017 שגיא הרשקו, ראובן עטר פוטר, קובי רפואה מועמד להחליפו, באתר כאן דרום, אשדוד, ‏03/10/2017
אל-חשד א-שעבי

אל-חַשְׁד א-שַּׁעְבִּי (בערבית: الحشد الشعبي; בתרגום לעברית: "הגיוס העממי" או "ההתגייסות העממית"), הידוע גם בשם "כוחות המוביליזציה העממית", "ועד המוביליזציה העממית" או "יחידות המוביליזציה העממית", הוא ארגון-גג הנתמך על ידי ממשלת עיראק ומאגד בתוכו כ-40 מיליציות שיעיות אך כולל גם ארגונים סוניים, נוצריים ויזידיים. כוחות הארגון נלחמו כמעט בכל קרב משמעותי נגד דאעש. בעיני חלק מהמומחים, הארגון מהווה מעין יורש של משמר הרפובליקה, לאחר שאורגן מחדש ב-2018 על ידי ראש ממשלת עיראק לשעבר חיידר אל-עבאדי, שהוציא תקנות לארגון מחדש של הכוח תוך מתן דרגות ומשכורות כמו לזרועות אחרות של הכוחות המזוינים של עיראק. בפועל הארגון מאגד גם מיליציות שיעיות פרו-איראניות הפועלות בכפוף למשמרות המהפכה האסלאמית של איראן, והיו מעורבות בפעילות צבאית נגד ארצות הברית וישראל. בשל כך הופצצו מספר בסיסים ומחסני טילים של מיליציות אלו, בתקיפות המיוחסות לישראל ולארצות הברית. הארגון מופעל על ידי איראן יחד עם ארגונים נוספים במיליציות הפרו-איראניות לבצע פעולות טרור ומלחמה באמצעות שליח נגד אויבי "ציר ההתנגדות" ובעיקר נגד ישראל וארצות הברית ומוביל את ההתנגדות האסלאמית בעיראק. שבע המיליציות המקוריות פעלו תחת תמיכת ראש הממשלה אל-מאלכי מאז תחילת 2014. כוחות אל-חשד א-שעבי נוסדו באופן רשמי על ידי הממשלה העיראקית ב-15 ביוני 2014 לאחר שעלי סיסתאני הוציא ב-13 ביוני פתווה שקראה להגן על ערי עיראק, במיוחד בגדאד, ולהשתתף במתקפת הנגד נגד המדינה האסלאמית שהגיעה בעקבות נפילת העיר מוסול ב-10 ביוני 2014. הכוח איגד תחתיו מספר מיליציות שיעיות, שרובן קיבלו תמיכה ישירה מאיראן, יחד עם מספר שבטים סוניים על ידי איחוד המיליציות הקיימות במסגרת "ועד אל-חשד א-שעבי" ("ועד ההתגייסות העממית") שתחת משרד הפנים העיראקי ביוני 2014. ב-19 בדצמבר חתם נשיא עיראק פואד מעצום על חוק שעבר בפרלמנט בנובמבר המאגד את הכוח כשווה ערך לזה של צבא עיראק. במסגרת זו הוכפף ישירות למפקד העליון של הצבא, ראש ממשלת עיראק. ב-3 בינואר 2020 נהרג סגן מפקד כוחות אל-חשד א-שעבי, אבו מהדי אל-מוהנדס, בתקיפה אווירית אמריקנית שבה נהרג גם מפקד כוח קודס, קאסם סולימאני. בין המיליציות החברות נמנות: חטיבת בדר גדודי חזבאללה עסאיב אהל אל-חק כתאיב סייד א-שוהדא גדודי האימאם עלי תנועת א-נוג'בא בריגדות הקדושים כיבוש גדול בריגדות טורקמניות גדודי הג'יהאד צבא של תקווה המשמר הלאומי של ארצות הברית המשמר הלאומי של רוסיה מיליציות פרו-אראניות מדיה וקבצים בנושא אל-חשד א-שעבי בוויקישיתוף אתר האינטרנט הרשמי של אל-חשד א-שעבי אל-חשד א-שעבי, ברשת החברתית פייסבוק אל-חשד א-שעבי, ברשת החברתית אקס (טוויטר) ד"ר ירון פרידמן, הלוחמים העיראקים שמאיימים על ישראל, באתר ynet, 28 בספטמבר 2019 ליעד אוסמו והסוכנויות, "הסלמה דרמטית" בעיראק: הרחפן הממולכד נגד רה"מ – והקשר האיראני, באתר ynet, 7 בנובמבר 2021 ערך זה הוא קצרמר בנושא עיראק. אתם מוזמנים לתרום לוויקיפדיה ולהרחיב אותו.
שמשהו יקרה

שמשהו יקרה הוא ספר מאת יאיר אגמון הכולל חמישה סיפורים קצרים. הספר יצא לאור בשנת 2017 בהוצאת כתר. חמשת הסיפורים שמרכיבים את הספר הם: ומותר לאהוב - על תלמיד ישיבה שהתאהב ברב שלו. אומן - על צעיר חילוני שנוסע לקברו של רבי נחמן מאומן בתקווה לספוג ריגושים. מיני מנטל - על גבר דתי שנוסע בחשאי ללאס וגס כדי לפגוש זונה. ערגה - על צעירה שנאנסת בידי זוג גברים במהלך פסטיבל באילת. פרקי אליק על מערכת היחסים בין חיל צעיר וחבריו אחרי השחרור. אריק גלסנר כתב בביקורת על הספר: ”הסוגיה הדתית היא בעיניי המוקד של הספר הזה. ובטיפול המעמיק, הקונקרטי והדיאלקטי (כלומר, זה המבטא את "הבעד" ו"הנגד") של הספר בסוגיה הזו, טמון עיקר ערכו. הסוגיה הזו נמצאת בכל חמשת הסיפורים ומבריחה (מלשון בריח) אותם מקצה אל קצה... 'שמשהו יקרה' מציג לטעמי בצורה מוחשית – בגין לכידותו המוחשת לקורא של הרומן על כל חמשת סיפוריו – אחד מן הרעיונות המסעירים... של הסוציולוג הקלאסי אמיל דירקהיים... [לפיו] הדת ביסודה אינה אלא החברה בלבוש אחר... בני האדם, לאורך ההיסטוריה, כאשר סגדו לטוטם או לאלוהים, העריצו למעשה רק את המציאות הקולקטיבית שלהם שלבשה צורה של דת".”. הפרק הראשון באתר "עברית" על הספר: אריק גלסנר, ‏"הכפירה היא בַּחֶברה", השילוח, 14, אפריל 2019. יוני ליבנה, "ראיון עם יאיר אגמון, שמשהו יקרה", 23.12.2016 אודי נוימן, "הסיפור כמסע: על הספר "שמשהו יקרה" של יאיר אגמון", 8 בספטמבר 2017 אריק גלסנר, ‏"הכפירה היא בַּחֶברה", השילוח, 14, אפריל 2019
If You Were a Woman (And I Was a Man)

If You Were a Woman (And I Was a Man) (בעברית: אם היית אישה (ואני הייתי גבר)) הוא סינגל שהוקלט על ידי הזמרת הוולשית בוני טיילר, מתוך אלבומה השישי, Secret Dreams and Forbidden Fire. השיר יצא לאור במאי 1986, כסינגל השלישי מתוך האלבום. עם יציאתו נכנס השיר אל המקום ה-6 במצעד שבצרפת, וה-77 במצעד הבילבורד הוט 100. השיר נכתב והולחן על ידי דזמונד צ'יילד והופק על ידי ג'ים סטיינמן. השיר הוא שיר בסגנון הפופ רוק, המאפיין שירים נוספים מתוך האלבום. בצרפת, זכה השיר למעמד הכסף, על מכירות של כ-271,000 עותקים בסך הכל. ב-23 ביולי 1986, יצא לאור השיר "You Give Love a Bad Name" של בון ג'ובי אשר מבוסס ברובו על השיר הזה. ב-12 במרץ 2020, יצא לאור השיר "Kings & Queens" של אווה מקס אשר מבוסס על קטעים מהשיר. הווידאו קליפ הנלווה שיצא עבור השיר זכה לשבחים רבים ממבקרי המוזיקה, תוך שהוכתר לאחד מהקליפים הטובים ביותר לשנת 1986. הקליפ זכה לחמש מועמדויות שונות בטקס פרסי המוזיקה של בילבורד שהתקיים בשנת 1986, אך לא הצליח לזכות בשום בפרס. נכון לספטמבר 2019, מונה הצפיות של הקליפ עומד על כ-5 מיליון צפיות. מידע על היצירה "If You Were a Woman (And I Was a Man)" באתר מיוזיק בריינז סרטון השיר "If You Were a Woman (And I Was a Man)" באתר יוטיוב Bonnie Tyler - If You Were A Woman (And I Was A Man), Discogs (באנגלית) Bonnie Tyler - If You Were A Woman (And I Was A Man), Discogs (באנגלית) lescharts.com - Bonnie Tyler - If You Were A Woman (And I Was A Man), lescharts.com Bonnie Tyler Chart History, Billboard Bonnie Tyler – If You Were a Woman (And I Was a Man) (באנגלית), נבדק ב-2019-09-18 Bonnie Tyler's certifications and sales See: "Les Ventes" => "Toutes les certifications depuis 1973" => "TYLER Bonnie" Infodisc.fr Archived 2012-03-07 at WebCite. Retrieved July 30, 2008. Bon Jovi's 'You Give Love a Bad Name' - Discover the Sample Source, WhoSampled (באנגלית) Ava Max - Kings And Queens, יוטיוב (באנגלית) New Music Videos, Reality TV Shows, Celebrity News, Pop Culture, MTV Bonnie Tyler - If You Were A Woman (And I Was A Man) (Official Music Video), נבדק ב-2019-09-18
ירוק אביב

ירוק אביב או ירוק אביבי הוא צבע שממוקם בסקאלת הצבעים בין הצבע הירוק לצבע ציאן. כאשר הוא מתווה בתרשים הכרומטיות של CIE, הוא מתאים לגירוי חזותי של 505 ננומטר על הספקטרום הנראה. ירוק אביב הוא אחד מהצבעים השלשוניים(אנ') בגלגל הצבעים RGB. לעיתים מכונה גם ירוק מנטה. הצבע המשלים של ירוק אביב הוא ורוד שושנה. השימוש המתועד הראשון בשם spring green באנגלית כשם של צבע היה בשנת 1766. קיימים גוונים שונים של הצבע, הקרובים יותר לירוק או לציאן בסקאלת הצבעים בהתאמה. הצבע של הנורה הירוקה ברמזורים מוסט פעמים רבות לירוק אביב, כדי להתמודד עם קושי של עיוורי צבעים לראות את ההבדל בין הנורה האדומה לבין הנורה הירוקה. מדיה וקבצים בנושא ירוק אביב בוויקישיתוף Maerz and Paul A Dictionary of Color New York:1930 McGraw-Hill Page 205; Color Sample of Spring Green: Page 59 Plate 18 Color Sample J7 (Note: Before the invention in 1987 of the X11 color spring green (which in the early 1990s became known as the X11 web color spring green), Spring Green was thought of as a light green tinted toward the yellow--this color is now called spring bud and it is the color that is shown in the color sample in Maerz and Paul as Spring Green, instead of the pure spectrum web color spring green halfway between green and cyan shown above that is now regarded as the color spring green.) רמי שלהבת, האור שבקצה הצומת: יום הולדת לרמזור, באתר ynet, 5 באוגוסט 2016 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
בקטריולוגיה

בַּקְטֶרְיוֹלוֹגְיָה (באנגלית: Bacteriology) הוא ענף של המיקרוביולוגיה העוסק בחקר הפרוקריוטים. כיום, נעשים שימושים רבים בחיידקים לצורך יצירת חומרים כגון הורמונים (אינסולין) בעזרת הנדסה גנטית. שימוש נוסף, טבעי, לחיידקים הוא מיחזור חומרים בטבע, גם על ידי פירוק של חומר אורגני. בנוסף, יש להם תפקיד מרכזי במחזור חומרים חיוניים (כגון פחמן או חנקן) בטבע. ערך מורחב – תאוריית החיידקים כגורמי מחלות חיידקים נצפו לראשונה לפני 1673, כאשר אנטוני ואן לוונהוק צפה בחיידקים בעזרת מיקרוסקופ אור בעל עדשה אחת, שהוא עיצב בעצמו. לוונהוק כינה את החיידקים שראה בשם אנימלקולס (animalcules) ותיאר את תצפיותיו בסדרת מכתבים לחברה המלכותית ולעומד בראשה רוברט הוק, שכנראה צפה אף הוא בהם. הראשון שהשתמש במונח bacterium (ביוונית Bacterion – משהו קטן), וברבים bacteria, כשם לחיידקים היה כריסטיאן גוטפריד אהרנברג בשנת 1838. הבקטריולוג הראשון של העידן המודרני הוא הבוטנאי הגרמני פרדיננד קון (Cohn), שאפיין לראשונה, במחצית השנייה של המאה ה-19, את מסלול החיים של החיידק Bacillus subtilis, והראה שלחיידק שתי צורות חיים – וֶגֶטָטיבית, שאינה שורדת בהרתחה, ונבג פנימי (endospore) שעמיד בהרתחה. בשנת 1859 הראה לואי פסטר כי תסיסה נגרמת מגידול של מיקרואורגניזמים, וכי המקור לגדילה זו הוא לא בריאה ספונטנית. רוברט קוך, שחקר מגוון חיידקים גורמי מחלות ובהם כולרה, גחלת ושחפת, הצליח לתת ראיות חזקות מספיק להתאוריה המדעית המקובלת עד היום לפיה חיידקים אחראיים למחלות מידבקות, ועל כך זכה בפרס נובל לרפואה בשנת 1905. אף על פי שכבר במאה ה-19 היה ידוע כי חיידקים אחראיים למחלות רבות, לא היו טיפולים אנטיבקטריאליים זמינים. ב-1910 פיתח פאול ארליך את התרופה הראשונה, וב-1908 זכה בפרס נובל על עבודתו בתחום האימונולוגיה. ארליך היה חלוץ בשימוש בצבע לזיהוי וסיווג חיידקים, ועבודתו הייתה הבסיס לצביעת גרם ולצביעת ציל-נילסן. ב-1977 גילה קארל ווז כי לארכאונים (חיידקים קדומים) קו התפתחות אבולוציונית נפרד משל החיידקים. הטקסונומיה הפילוגנטית החדשה התבססה על ריצוף ה-RNA הריבוזומלי 16S, והביאה לחלוקה של הפרוקריוטים לשתי ממלכות, חיידקים (Bacteria) וארכאונים (Archaea). בקטריולוגיה, באתר אנציקלופדיה בריטניקה (באנגלית) בקטריולוגיה, דף שער בספרייה הלאומית ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
נישואי פרגוואי

נישואי פרגוואי הם נישואים המבוצעים על פי חוקי מדינת פרגוואי. הייחודי בנישואים אלו הוא המהירות היחסית שבה ניתן לקיימם, והעובדה שניתן לבצעם ללא נוכחות שני בני הזוג. נישואי פרגוואי מוכרים בישראל כנישואים שקויימו בחו"ל לפי החוק המקומי, ומשרד הפנים מכיר בהם לצורך רישום נישואים. בעבר ניתן היה לקיים את הנישואים בפרגוואי ללא נוכחות אישית במדינה כלל, תוך היעזרות בהגשת מסמכים שונים על ידי עורך דין, שייצג את בני הזוג מול רשויות פרגוואי, וקבלת תעודת הנישואין הפראגוואנית בדואר. כיום, לאחר תיקון החוק המקומי, יש צורך בנוכחות אחד מבני הזוג במקום, אך לא שניהם, לצורך הסדרת הנישואים. במדינת ישראל, האפשרות החוקית היחידה למיסוד קשר של נישואים בין בני זוג היא באמצעות נישואים דתיים, ואצל יהודים רק בין גבר ואישה יהודים לפי ההלכה באמצעות טקס דתי אורתודוקסי. בנסיבות אלה, נחשבים נישואי פראגוואי כאחת האפשרויות למיסוד קשר בין בני-זוג שאינם יכולים (למשל, נישואים בין-דתיים בישראל) או אינם מעוניינים להינשא בטקס דתי. היתרונות ב"נישואי פראגוואי" הם בקלות ובמהירות שבה ניתן להינשא. יחד עם זאת, מדובר בהליך יקר יחסית לטקסי נישואים אחרים. הדרישה לנוכחות של לפחות אחד מבין בני־הזוג בפרגוואי לצורך השלמת הנישואים, מייקרת את התהליך ומסרבלת אותו. נישואים אזרחיים אפרת וייס, ברק לח"כים: עגנו בחוק את סוגיית הנישואין האזרחיים, באתר ynet, 10 בדצמבר 2003 נישואי פרגוואי - אפשרות להינשא בנישואים אזרחיים, באתר ZAP משפטי, 21 באוגוסט 2017 יהודית שמיר, עו"ד, נישואי פרגוואי, באתר דין – עורכי דין ומידע משפטי בישראל. ‏29 בפברואר 2012
זאב פלדמן

זאב פלדמן (נולד ב-7 באפריל 1957) הוא נוירוכירורג ישראלי. הקים ומנהל את היחידה לנוירוכירורגיה של הילדים במרכז הרפואי תל השומר, יו"ר האיגוד הישראלי לנוירוכירורגיה, יו"ר ארגון הרופאים עובדי המדינה (אר"מ) ומ"מ יו"ר ההסתדרות הרפואית בישראל (הר"י). פלדמן נולד בתל אביב להורים ניצולי שואה. הוא גדל והתחנך בבית ספר היובל ובתיכון עירוני א' בעיר תל אביב. בשנת 1976 התגייס ושירת בחיל השלישות. בשנת 2014, שוחרר משרות ביטחון בדרגת רב-סרן בחיל רפואה. את לימודי הרפואה סיים בשנת 1986 בבית הספר לרפואה על שם סאקלר באוניברסיטת ת"א, כשהוא מתמחה בנוירוכירוגיה. את התמחותו ערך בשנים 1987–1993 בבית החולים סורוקה בבאר שבע ובמרכז הרפואי רבין. בשנים 1990–1991, עבר השתלמות בתחום חבלות הראש ב-Baylor College of Medicine ובין השנים 1995–1997 השתלם בניתוחי אפילפסיה וניתוחי מוח בילדים ב-Baylor College of Medicine בעיר יוסטון, טקסס, ארצות הברית. עם חזרתו לארץ בשנת 1997, נבחר פלדמן להקים את היחידה לנוירוכירורגיה של הילדים בבית החולים תל השומר. בספטמבר 2016, נמנה פלדמן עם הצוות הרפואי שטיפל בנשיא המדינה לשעבר שמעון פרס. פלדמן שימש כיו"ר האיגוד הנוירוכירוגי הישראלי בין השנים 2009–2017. הוא חבר בוועדות הבחינות והאתיקה של האיגוד האירופאי הנוירוכירורגי ובוועדת האתיקה של האיגוד העולמי לנוירוכירוגיה (WFNS). מאז שנת 2010 משמש ד"ר פלדמן כנציג העמיתים בדירקטוריון ארם גמולים בע"מ ומשנת 2013 הוא ממלא את תפקיד יו"ר הדירקטוריון. בין השנים 2009–2013 שימש כיו"ר ועד רופאי המרכז הרפואי שיבא, ובשנת 2017 נבחר שוב לתפקיד. החל משנת 2016 משמש פלדמן כיו"ר הדירקטוריון של מכון המחקר הכלכלי "שורש". מאז שנת 2017 משמש כיו"ר משותף של ועדת תחום הנויורוכירוגיה ילדים של האיגוד העולמי לנוירוכירוגיה. בשנת 2018 נבחר פלדמן לכהן כיו"ר ארגון הרופאים עובדי המדינה (אר"מ). החל מ-2018 משמש פלדמן כסגן ומ"מ יו"ר ההסתדרות הרפואית בישראל (הר"י). פלדמן מתגורר בהוד השרון. הוא נשוי ולו 4 ילדים. מהפך בארגון רופאי המדינה: ד"ר זאב פלדמן הדיח את רחמימוב ונבחר ליו"ר (אורכב 31.05.2020 בארכיון Wayback Machine), באתר העיתון ד"ר זאב פלדמן, יישארו פה רופאים - אבל לא תרצו שהם יטפלו בכם | טור, באתר ynet, 29 באוגוסט 2024 ד"ר זאב פלדמן, נתניהו, זוהי קריאה אחרונה: אנחנו לקראת 7 באוקטובר של מערכת הבריאות | טור, באתר ynet, 14 בינואר 2024 ד"ר זאב פלדמן, באתר המרכז הרפואי תל השומר מפתח הרופאים הגדול והמקצועי, באתר ההסתדרות הרפואית בישראל בעלי תפקידים בהר"י, באתר ההסתדרות הרפואית בישראל קרין לויט פרידריך ורינה זיסמנוביץ, הכירו: נבחרת הרופאים שמטפלת בשמעון פרס, באתר ynet, 14 בספטמבר 2016
The Whirlwind

The Whirlwind הוא אלבום האולפן השלישי של להקת הרוק מתקדם הרב-לאומית טראנסאטלנטיק, שיצא ב-23 באוקטובר 2009. האלבום כולל יצירה אחת ארוכה שנקראת "The Whirlwind" שנכתבה על ידי ניל מורס וחולקה ל-12 רצועות. לאחר שטראנסאטלנטיק התפרקה לראשונה ב-2002 (לאחר פעילות של שלוש שנים והוצאת שני אלבומי אולפן), ניל מורס פנה לקריירה כמוזיקאי נוצרי. הוא הוציא מספר אלבומי סולו, ואז החל לכתוב את היצירה הזו, The Whirldwind. לאחר שכתב את כל היצירה, הוא שיתף בה את כל חברי הלהקה, והם באו אליו לסטודיו ועזרו לו להקליט ולעבד את היצירה, והיא יצאה על שם הלהקה וכך הלהקה התאחדה באופן רשמי. ניל מורס - קלידים רוינה סטולט - גיטרה חשמלית מייק פורטנוי - תופים פיט טרוואבס - גיטרה בס
לא ייאמן (מיני-סדרה)

לא ייאמן (באנגלית: Unbelievable) היא מיני-סדרת דרמה אמריקאית המבוססת על מקרה אמיתי של חוסר אמון משטרתי בסיפורה של נערה שעברה אונס באיומי סכין; דבר המאלץ אותה לחזור בה מעדותה במשטרה ולהיות מורשעת בתלונת שווא. הסדרה עוסקת בתופעת האונס השני והאשמת הקורבן המתרחשת כאשר נשים קורבנות אונס נאלצות לעבור חקירה פולשנית על ידי נציגי רשויות המשטרה והחוק באופן חסר רגישות, המעמיק את הטראומה ומשחזר אותה שוב ושוב. המיני-סדרה בת שמונת הפרקים נוצרה בשיתוף סוזנה גרנט, איילת ולדמן ומייקל שייבון ועלתה ב־13 בספטמבר 2019 לנטפליקס. הסדרה מציגה מקרה של אישה צעירה בת שמונה עשרה, בשם מארי אדלר (בגילומה של קייטלין דיוור) הגרה בקהילה תומכת, ומתלוננת שנכפתה ונאנסה באישון לילה באיומי סכין על ידי גבר חבוש במסכת סקי. במהלך החקירה, החוקרים מבהירים לאדלר שאינם מאמינים לסיפורה, ובסופו של דבר, לאחר חקירות חוזרות ונשנות, היא חוזרת בה וטוענת שבדתה את פרטי המקרה. בעקבות זאת, אדלר מואשמת בהגשת תלונת שווא, משלמת קנס של 500 דולר ומתחייבת לשורה של תנאים בהם מפגשים עם קצין מבחן ועם פסיכולוגית. המקרה מוביל את אדלר לאבד את הדיור המוגן בו גרה, את חבריה ואת מקום עבודתה. רק מספר שנים אחר כך, בעקבות עבודת בלשות מאומצת של שתי שוטרות מקולורדו, הבלשית גרייס ראסמוסון (בגילומה של טוני קולט) והבלשית קארן דובל (בגילומה של מריט וובר), האנס, המתברר כסדרתי, נתפס ונעצר. התמונות שנמצאו ברשותו מאמתות את סיפורה של מארי ואת נקודות העיוורון של רשויות המשטרה והחוק שהיו אמונות על המקרה. הסדרה מבוססת על מקרה אמיתי ונסמכת על עבודת תחקיר של כריסטיאן מילר וקן ארמסטרונג שהתפרסמה באתר החדשות הניו יורקי ללא כוונת רווח פרופובליקה ובפרויקט מרשל. מרבית הפרטים בסדרה מופיעים בדיוק כפי שהתרחשו במציאות, אולם מספר מהשמות שונו. השם מארי הוא שמה האמצעי של קורבן הפרשה; שמו של האנס האמריקאי שפעל בוושינגטון ובקולורדו בין השנים 2008–2011 הוא מארק אולירי. במהלך השנים עד שנלכד הוא אנס עשרים ושמונה נשים ונדון ל-327 שנות מאסר. בחקירתו, תיאר גם את מקרה האונס שהתרחש בוושינגטון ותואר בסדרה וטען שהשאיר עדויות בזירה שיכלו להביא למעצרו ולמנוע את מקרי האונס הנוספים. אתר האינטרנט הרשמי של לא ייאמן "לא ייאמן", במסד הנתונים הקולנועיים IMDb (באנגלית) "לא ייאמן", באתר נטפליקס "לא ייאמן", באתר Rotten Tomatoes (באנגלית) "לא ייאמן", באתר Metacritic (באנגלית) "לא ייאמן", במסד הנתונים הקולנועיים KinoPoisk (ברוסית) סיפור אונס לא יאומן - מאמר באנגלית ב-ProPublica ופרויקט מרשל שנכתב על ידי כריסטיאן מילר וקן ארמסטרונג סיפור אונס שלא ייאמן - סיפור המקרה כפי שפורסם על ידי פרויקט מרשל שירה מייקין, מי תרצה לעבור את הסיוט שמארי אדלר עוברת?, באתר הארץ, 23 בספטמבר 2019 חן חדד, "לא ייאמן" היא אגרוף בבטן שיגרום לכם לרצות להתקומם, באתר הארץ, 17 בספטמבר 2019 עופרה עופר אורן, סדרת הדרמה "לא ייאמן": לא להחמיץ! (בלי ספוילרים), בבלוג "סופרת ספרים", 26 בספטמבר 2019 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
חוק תגמול לחייל הנפגע בהצלת חיי הזולת

חוק תגמול לחייל הנפגע בהצלת חיי הזולת, תשכ"ה–1965 קובע כי "חייל שהקריב חייו או נעשה נכה עקב הצלת אדם מסכנת קיפוח חייו, דינו לכל דבר כדין נכה צבא-הגנה לישראל או חייל שנספה במערכה, לפי העניין". החוק אושר בכנסת החמישית ב-22 ביולי 1965. החוק אושר בכנסת ב-22 ביולי 1965, יחד עם אישורו של חוק התגמולים לנפגעים בהצלת נפש, תשכ"ה–1965, שבשנת 1976 בוטל והוחלף בפרק "זכויות מתנדבים" בחוק הביטוח הלאומי. דברי ההסבר להצעת חוק התגמולים לנפגעים בהצלת נפש מציגים את הנסיבות שהובילו לחקיקת שני חוקים אלה: לפני זמן קצר קיפחו שני אנשים את חייהם שעה שניסו להציל חייה של ילדה קטנה שנסחפה במי־שיטפון בנחל לכיש. החוק הקיים אינו מעניק למשפחותיהם של אנשים אלה, האחד אזרח והשני חייל שהיה אותה שעה בחופשה, כל זכות לגמלה ובעיתונות נתפרסמו ידיעות על תרומות שנתרמו מכל רחבי הארץ לטובת שאיריהם. מצב כזה לא ייתכן — אין להפוך בני משפחתם של אנשים המקריבים חייהם בניסיון להציל חייו של הזולת למקבלי נדבות ומן הדין להעניק להם גמלה בזכות ולא בחסד. כמו כן יש לדאוג לאנשים אשר אמנם נשארו בחיים בנסיבות כגון דא אך נפגעו פגיעה גופנית ונעשו נכים כתוצאה ממעשי גבורתם למען הזולת. החוק המוצע בא, לכן, להעניק זכות לגמלה לאנשים שנפגעו תוך ניסיון להציל חיי בני אדם ולשאיריהם של אנשים שנספו תוך ניסיון כזה או כתוצאה ממנו. מאז אישורו לא חל שינוי בחוק זה. במרץ 1967 הוכרז החוק כחוק שיקום, כהגדרתו בחוק שירות ביטחון. החוק קובע כי הנסיבות בהן יראו פעולה כפעולת הצלה ייקבעו בתקנות באישור ועדת העבודה של הכנסת. התקנות הותקנו ב-25 בפברואר 1968, וניתן להן תוקף למפרע מיום כניסתו של החוק לתוקף, 1 באוגוסט 1965. התקנות קובעות שפעולת חייל שהקריב חייו או נעשה נכה עקב הצלת אדם מסכנת קיפוח חייו היא פעולת הצלה אם נעשתה בנסיבות אלה: (1) בהתנדבות; (2) שלא כדי למנוע סיכון שהחייל בעצמו ובמתכוון גרם או ניסה לגרום; (3) בשעה שלא נעדר במשך עשרים ימים רצופים ללא רשות מיחידתו או מהמקום שבו חייב היה להימצא. בהתאם לחוק זה החליט אגף משפחות הנצחה ומורשת במשרד הביטחון להכיר בסרן תמר אריאל כחלל צה"ל ובמשפחתה כמשפחה שכולה, לאחר שהוצגו בפני המשרד ראיות המעידות שתמר אריאל, שנספתה בסופת שלגים בנפאל בעת שהייתה בחופשה, נספתה במהלך ניסיון להציל חיים של אחרים. חוק תגמול לחייל הנפגע בהצלת חיי הזולת, ספר החוקים הפתוח, באתר ויקיטקסט היסטוריית החקיקה של חוק תגמול לחייל הנפגע בהצלת חיי הזולת, במאגר החקיקה הלאומי באתר הכנסת שני החוקים, ס"ח 466 מ-1 באוגוסט 1965 חוק הביטוח הלאומי (תיקון מס' 21), התשל"ו-1976, ס"ח 807 מ-22 באפריל 1976 הצעת החוק, ה"ח 671 מ-21 ביולי 1965, באתר הכנסת הכרזה על חוק שיקום, י"פ 1343 מ-2 במרץ 1967 תקנות תגמול לחייל הנפגע בהצלת חיי הזולת, תשכ"ח-1968, באתר "נבו" אמיר בוחבוט ודנה ירקצי‏, חמש שנים לאחר מותה בנפאל: משרד הביטחון הכיר בתמר אריאל כחלל צה"ל, באתר וואלה, 18 בספטמבר 2019
בואינג-סאאב T-7 רד הוק

הבואינג-סאאב T-7 רד-הוק (באנגלית: Boeing/Saab T-7 Red Hawk, בתרגום חופשי: "נץ אדום") הוא מטוס אימון סילוני חד מנועי על-קולי מתקדם שפותח בשותפות בין חברות בואינג וסאאב. המטוס זכה במכרז ה-TX של חיל האוויר של ארצות הברית שתוכנן להחלפת מטוסי ה-T-38 טאלון המזדקנים. המכרז יכלול ייצור כולל של 351 כלי טיס, 46 מדמי טיסה, אימון אחזקה ותמיכה בעלות כוללת של 9.2 מיליארד דולר אמריקאי. ב-16 בספטמבר 2019 חיל האוויר הכריז על הסימון והכינוי של כלי הטיס החדש. הכינוי רד-הוק ניתן כמחווה למטוס ה-P-40 וורהוק וטייסי הטסקיגי מיימי מלחמת העולם השנייה שכונו "זנבות אדומים" (Red Tails) בשל הצבע העז של הזנבות של מטוסי ה-P-51 מוסטנג שהם הטיסו. ההכרזה לוותה בתמונה בה מטוס ה-T-7 עומד ליד מטוס P-51C משוחזר הצבוע בצבעי הטסקיגי, כאשר זנב המטוס החדש צבוע באדום. M-346 מאסטר יאקובלב יאק-130 KAI T-50 גולדן איגל הונגדו JL-15 מדיה וקבצים בנושא בואינג-סאאב T-7 רד הוק בוויקישיתוף אתר האינטרנט הרשמי של בואינג-סאאב T-7 רד הוק This is the name of the Air Force’s new training jet, https://www.defensenews.com ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.